Gunnar Hansen

Gunaras Miltonas Hansenas (,  – ) – amerikiečių aktorius ir rašytojas. Geriausiai žinomas dėl kanibalo Odinveidžio vaidmens 1974 m. filme „Kruvinosios skerdynės Teksase“.

 Biografija 
Hansenas gimė Reikjavike, Islandijoje, islandės motinos ir norvego tėvo šeimoje. Kai jam buvo penkeri metai, su motina ir broliu persikėlė gyventi į Jungtines Valstijas. Gyveno Meine iki vienuolikos metų, kai jo šeima persikėlė į Ostiną.

1973 m., baigęs studijas, sužinojo, kad Ostine filmuojamas filmas „Kruvinosios skerdynės Teksase“, ir nusprendė dalyvauti atrankoje. Jis padarė gerą įspūdį režisieriui Tobe Hooper savo aukštu ūgiu ir tvirtu sudėjimu, todėl gavo pagrindinio piktadario, Odinveidžio, vaidmenį. Filmas buvo mažo biudžeto, todėl filmavimo komanda turėjo dirbti pagal labai įtemptą grafiką. Hansenas tris savaites kasdien praleisdavo po 12–16 valandų vilkėdamas tą patį neišskalbtą kostiumą ir kaukę, kurie filmavimo pabaigoje baisiai smirdėjo. Aktorius rimtai žiūrėjo į savo vaidmenį – studijavo psichikos ligonių elgesį, kad geriau įsijaustų į maniako vaidmenį, ir stengėsi perteikti jo sudėtingą charakterį scenose, kuriose nebuvo smurto.

Vėliau rašė (ir kartais redagavo) žurnalus bei knygas, tačiau 1988 m. grįžo į aktorystę, pasirodydamas siaubo parodijoje „Hollywood Chainsaw Hookers“. 2013 m. sugrįžo į „Kruvinųjų skerdynių Teksase“ franšizę filme „Kruvinosios skerdynės Teksase 3D“, kur suvaidino vieną iš Sojerių šeimos narių. Jis teigė, kad vėlesnė aktorystės karjera jam tapo tik šalutiniu užsiėmimu, o pagrindinis dėmesys liko skiriamas rašymui. Hansenas taip pat rašė filmų scenarijus, režisavo dokumentinius filmus.

Aktoriaus paskutinis kino projektas buvo epizodinis vaidmuo filme „Mirties namai“ (2017 m.), kurio scenarijų jis parašė kartu su Harrison Smith.

Hansenas taip pat buvo rašytojas; 1993 m. pasirodė jo kelionių memuarai „Islands at the Edge of Time: A Journey to America's Barrier Islands“ („Salos laiko pakraštyje: Kelionė į Amerikos barjerines salas“). 2013 m. išleido knygą „Chain Saw Confidential“ apie 1974 m. filmo „Kruvinosios skerdynės Teksase“ kūrimą.

2015 m. lapkričio 7 d. Gunaras Hansenas mirė nuo kasos vėžio, sulaukęs 68 metų.

 Filmografija 

 Filmai 
 Metai  Pavadinimas (orig.) VaidmuoPastabos 1974 The Texas Chain Saw Massacre Odinveidis 1977 The Demon Lover Professor Peckinpah 1988 Hollywood Chainsaw Hookers The Stranger 1991 Campfire Tales Ralph 1995 Mosquito Earl, The Bank Robber Freakshow Freakmaster Exploding Angel Walter 1996 Repligator Dr. Kildare1999 Hellblock 13 The Executioner2002 Hatred of a Minute BarryWitchunterMichael JonesRachel's AtticRonaldSinisterThe PiperTrumpametražis filmas2003Next VictimDr. Howard2004The BusinessGrandfatherTrumpametražis filmasChainsaw SallyDaddyMurder-Set-PiecesThe Nazi Mechanic2005WolfsbayneThe ElderApocalypse and the Beauty QueenReggie2006Swarm of the SnakeheadGunnerThe DeepeningDr. Chambers2007Brutal Massacre: A ComedyKrenshawShudderSamson Gimme SkelterPorter Sandford2009Won Ton Baby!Dr. Kurt SeversonIt Came from Trafalgar"Tex" GhoulReykjavik Whale Watching MassacreCaptain Pétur2013Texas Chainsaw 3DBoss Sawyer / Jedidiah Sawyer / Odinveidis (archyvinė medžiaga)Kamėja2017Death HouseAlbert KennyKamėja
 Išnašos 

Kategorija:JAV aktoriai